**Национални и Каподистриасов универзитет у Атени** (грчки:Εθνικό και Καποδιστριακό Πανεπιστήμιο Αθηνών) без престанка функционира од свога оснивања 1837. што га чини најстаријим универзитетом у земљи. Познатији по краћем имену **Универзитет у Атени**. Реч Каподистриасов у пуноме називу додан је у част грчког државника Иониса Каподистриаса (грчки:Ιωάννης Καποδίστριας). Данас је Универзитет у Атени други највећи универзитет у Грчкој након Аристотеловог универзитета у Солуну са седиштем у периферији Централној Македонији на северу земље.

Историја
--------

Универзитет у Атени је основан 3. маја 1837. године одлуком грчког краља Ота по којему је понео и име Отонов универзитет (Οθώνιον Πανεπιστήμιον). Универзитет у Атени био је први универзитет у Грчкој основан по завршетку Грчког рата за независност и један је од најстаијих универзитета у југоисточној Европи. Универзитет је и друга најстарија савремена академска институција у земљи након Јонске академије на острву Крфу. Универзитет је приликом оснивања био подељен на теолошки, правни, медицински и хуманистички (укључујући математику и примењене науке) факултет. У првој години постојања на институцији је радило 33 професора, а похађало ју је укупно 52 редовних студената и 75 слушалаца. Универзитет је иницијално био смештен у резиденцији архитеката Стаматиса Клеантиса (Σταμάτιος Κλεάνθης) и Едуарда Шуберта *(Eduard Schaubert)* у згради у којој се данас налази универзитетски музеј, на северним обронцима Акропоља.

У новембру 1841. године универзитет се преселио у нову централну зграду коју је пројектовао дански архитекта Христијан Хансен. Зграда је пројектована у неокласицистичком стилу са намером да "комбинише монументалну величанственост са једноставношћу на нивоу људских димензија" и да гради облик основе у облику слова Н. Зграду је декорисао сликар Карл Рал који је формирао атенску трилогију коју чине Национална библиотека Грчке лево и зграда Атенске академије десно од зграде универзитета када ју се гледа са предње стране. Изградња централне зграде универзитета трајала је од 1839. до 1842-43. године. Изградња споредних крила зграде завршена је 1864. године. 1862. године Отонов универзитет преименован је у **Национални универзитет** након догађаја у којима је краљ напустио земљу. Институција је накнадно поново променила назив у данашњи пуни назив Национални и Каподистриасов универзитет у Атени.

До организационе промене у раду универзитета дошло је 1904. године када је Хуманистики факултет подељен на нови Хуманистички факултет и на Факултет природних наука у који су издвојена одељења за физику, математику и Школа за фармацију. 1919. године додано је одељење за кемију, а 1922. Школа фармације преименована је у Одељење за фармацију. Одређене измене учињене су и када је Стоматолошка школа додана у састав Медицинског факултета. У периоду од 1895. до 1911. године у просеку је 1,000 носих студената завршавало студије сваке године, а тај се број до почетка Првог светског рата повећао на око 2,000. Такав је пораст довео до увођења пријемних испита у академској години 1927-28. Од 1911. до 1932. године иституција је била подељена на **Каподистриасов универзитет** и на **Национални универзитет** да би потом две институције поново биле обједињене. Од 1954. године фиксан број студената који се у појединој години могу уписати на поједини факултет одређује Министрарсто просвете и религије, на основу предлога факултета. У 60-им годинама XX века почела је изградња новом универзитетског кампуса. 2013. године Сенат универзитета донео је одлуку о свих активности у светлу одлуке Министарства просвете и религије о укидању 1,655 административних радних места на универзитетима широм земље. У изјави у поводу те одлуке Сенат је изјавио да је *"било каква просветна, истраживачка и административна активност Универзитета у Атени објективно немогућа."*

Галерија
--------

* 
* 
* 
*

Угледни студенти Универзитета у Атени
-------------------------------------

* Елефтериос Венизелос
* Каролос Папуљас
* Јоргос Сеферис
* Одисеас Елитис
* Никос Казандзакис

Извори
------

1. ↑  „History and Perspectives". uoa.gr. Arhivirano iz originala na datum 2012-07-12. Pristupljeno 2013-09-09.

Вањске везе
-----------

* (`el`) Службена страница

| * p
* r
* u
Institucionalna mreža univerziteta u evropskim glavnim gradovima |
| --- |
| 
* Nizozemska Amsterdam
* Turska Ankara (AU)
* Turska Ankara (ODTU)
* Grčka Atena
* Austrija Beč
* Srbija Beograd
* Njemačka Berlin (Freie)
* Njemačka Berlin (Humbolt)
* Slovačka Bratislava
* Belgija Bruxelles (francuski)
* Belgija Bruxelles (nizozemski)
* Rumunija Bukurešt
* Mađarska Budimpešta
* Danska Kopenhagen
* Irska Dublin
* Finska Helsinki
* Švicarska Lausanne
* Portugal Lisabon
* Slovenija Ljubljana
* Ujedinjeno Kraljevstvo London
* Španija Madrid (UAM)
* Španija Madrid (UAC)
* Rusija Moskva
* Kipar Nikozija
* Norveška Oslo
* Francuska Pariz I
* Francuska Pariz III
* Francuska Pariz VI
* Francuska Pariz-Dauphine
* Češka Prag
* Latvija Riga
* Italija Rim III
* Italija Rim-Sapienza
* Italija Rim-Tor Vergata
* Severna Makedonija Skopje
* Bugarska Sofija
* Švedska Štokholm
* Estonija Tallinn (TU)
* Estonija Tallinn (TTU)
* Albanija Tirana
* Litvanija Vilnius
* Poljska Varšava
* Hrvatska Zagreb

 |